LV Eiropas Savienības Oficiālais Vēstnesis L 193/6

KOMISIJAS ĪSTENOŠANAS REGULA (ES) Nr. 672/2013

(2013. gada 15. jūlijs),

ar kuru groza Regulu (ES) Nr. 468/2010, ar ko izveido ES sarakstu ar kuģiem, kuri iesaistījušies nelegālā, nereģistrētā un neregulētā zvejā

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999 (1), un jo īpaši tās 30. pantu,

tā kā:

(1) Regulas (EK) Nr. 1005/2008 V nodaļā ir izklāstītas procedūras, kā identificējami zvejas kuģi, kuri iesaistījušies nelegālā, nereģistrētā un neregulētā zvejā (NNN zvejas kuģi), kā arī procedūras, kā izveidojams Savienības saraksts ar šādiem kuģiem. Minētās regulas 37. pantā ir paredzēti pasākumi, kas veicami attiecībā uz šajā sarakstā iekļautiem zvejas kuģiem.

(2) Savienības saraksts ar NNN zvejas kuģiem tika izveidots ar Komisijas Regulu (ES) Nr. 468/2010 (2) un pēc tam grozīts ar Komisijas Īstenošanas regulām (ES) Nr. 724/2011 (3) un (ES) Nr. 1234/2012 (4).

(3) Saskaņā ar Regulas (EK) Nr. 1005/2008 30. panta 1. punktu Savienības sarakstā būtu jāiekļauj arī tie zvejas kuģi, kuri ir iekļauti reģionālu zvejniecības pārvaldības organizāciju pieņemtajos NNN zvejas kuģu sarakstos.

(4) Visas reģionālās zvejniecības pārvaldības organizācijas ir pieņēmušas principu publicēt NNN zvejas kuģu sarakstu un atjaunināt attiecīgo sarakstu gadskārtējās sanāksmēs (5).

(5) Saskaņā ar Regulas (EK) Nr. 1005/2008 30. pantu Komisija atjaunina Savienības sarakstu, tiklīdz no reģionālajām zvejniecības pārvaldības organizācijām ir saņemti to zvejas kuģu saraksti, kuri tiek turēti aizdomās par NNN zveju vai kuru iesaistīšanās šādā zvejā ir apstiprināta.

(6) Komisija ir saņēmusi atjauninātos sarakstus, kas sagatavoti reģionālo zvejniecības pārvaldības organizāciju gadskārtējās sanāksmēs.

(7) Ņemot vērā to, ka viens un tas pats kuģis sarakstos var būt minēts ar dažādiem vārdiem un/vai karogiem atkarībā no tā, kad tas iekļauts reģionālo zvejniecības pārvaldības organizāciju sarakstos, atjauninātajā Savienības sarakstā būtu jānorāda dažādie vārdi un/vai karogi, ko norādījušas attiecīgās reģionālās zvejniecības pārvaldības organizācijas.

(8) Tādēļ attiecīgi būtu jāgroza Regula (ES) Nr. 468/2010.

(9) Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

IR PIEŅĒMUSI ŠO REGULU.

1. pants

Regulas (ES) Nr. 468/2010 pielikuma B daļu aizstāj ar šīs regulas pielikuma tekstu.

2. pants

Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2013. gada 15. jūlijā Komisijas vārdā – priekšsēdētājs José Manuel BARROSO

(1) OV L 286, 29.10.2008., 1. lpp.

(2) OV L 131, 29.5.2010., 22. lpp.

(3) OV L 194, 26.7.2011., 14. lpp.

(4) OV L 350, 20.12.2012., 38. lpp.

(5) Pēdējie atjauninājumi – Antarktikas ūdeņu dzīvo resursu aizsardzības komisija (CCAMLR): 2012. gada NNN saraksts, kas pieņemts gadskārtējā sanāksmē CCAMLR-XXXI no 2012. gada 24. oktobra līdz 1. novembrim un atjaunināts 2013. gada 3. aprīlī; SEAFO: SEAFO savā NNN sarakstā iekļauj CCAMLR, NEAFC-B un NAFO sarakstu; ICCAT: 2013. gada NNN saraksts, kas pieņemts gadskārtējā sanāksmē 2012. gada novembrī (Ieteikums 11-18); IATTC: 2012. gada saraksts, kas pieņemts IATTC 83. sanāksmē 2012. gada jūnijā; Ziemeļaustrumu Atlantijas zvejniecības komisija (NEAFC): NNN saraksts B AM 2012-8rev1, kas pieņemts 31. gadskārtējā sanāksmē 2012. gada 12.–16. novembrī; Ziemeļrietumu Atlantijas zvejniecības organizācija (NAFO): tās 34. gadskārtējā sanāksmē 2012. gada 17.–21. septembrīNAFO pārskatīja NNN zvejas kuģu sarakstu un secināja, ka nav nepieciešams veikt izmaiņas. Pēc NEAFC lēmuma svītrot no NNN saraksta zvejas kuģi RED2012. gada 21. decembrīNAFO svītroja šo kuģi no tās NNN saraksta; WCPFC: WCPFC 2013. gada NNN zvejas kuģu saraksts, kas pieņemts 2012. gada 6. decembrī (spēkā no 2013. gada 6. februāra).